מיכל ברוורמן-בלומנשטיק

מיכל ברוורמן-בלומנשטיק (נולדה ב-1966 בערך) היא מנכ"לית מיקרוסופט ישראל מחקר ופיתוח - קבוצת המחקר ופיתוח של מיקרוסופט בישראל וסמנכ"לית הטכנולוגיה של חטיבת האבטחה העולמית של מיקרוסופט. מיכל ברוורמן נולדה וגדלה בשכונת יד אליהו בתל אביב ולמדה חמש יחידות מתמטיקה ופיזיקה, בת לצעירה, מורה בבית ספר יסודי, וליצחק, שהיה בעל מכבסה. שירתה בצה"ל ביחידת לוחמה אלקטרונית של חיל האוויר. במהלך שירותה הצבאי, בגיל 20, נישאה לאלן בלומנשטיק, שלמד רפואת שיניים בארצות הברית. היא הצטרפה אליו ולמדה מדעי המחשב באוניברסיטה בניו ג'רזי, בה זכתה במלגת לימודים מלאה. עם סיום לימודי התואר הראשון בהצטיינות יתירה (summa cum laude). התקבלה לתוכנית הישירה לדוקטורט במדעי המחשב באוניברסיטת קולומביה בניו-יורק, שגם בה זכתה במלגת לימודים מלאה. אחרי קבלת תואר המסטר (M.Sc) במדעי המחשב (עם התמחות בבינה מלאכותית) בהצטיינות יתירה (summa cum laude), פרשה מהאקדמיה ועברה לעבוד כמהנדסת תוכנה בחברת היי-טק בניו-יורק. לאחר תשע שנים בארצות הברית, שבה המשפחה לישראל. ביוני 2003 הצטרפה לחברת "סאיוטה", כסמנכ"ל מוצרים ובדצמבר אותה שנה קודמה ל-COO) Chief Operating Officer). בינואר 2006, החברה נקנתה על ידי חברת RSA והפכה ל"RSA ישראל". זמן קצר לאחר הרכישה, מונתה למנכ"לית RSA ישראל, והובילה את פעילות מוצרי מניעת הונאות פיננסיות (Cyber Fraud and Risk Analytics) של החברה. בניהולה צמחה RSA ישראל מ־80 עובדים ליותר מ-300 עובדים וקו המוצרים שהובילה צמח מ-M9$ ל-M200$. בנובמבר 2013 הצטרפה לחברת מיקרוסופט והקימה את מרכז הסייבר של החברה בישראל. בספטמבר 2017 מונתה לסמנכ"לית הטכנולוגיה בחטיבת אבטחת ענן ו־AI של מיקרוסופט העולמית. בפברואר 2020 מונתה לסגנית נשיא במיקרוסופט העולמית (Corporate Vice President) ולמנכ"לית מיקרוסופט ישראל מחקר ופיתוח שבו למעלה מאלפיים עובדים, נכון לינואר 2021 (מהווה גידול של כ-25% בשנת כהונתה הראשונה). ביוני 2020 הובילה את רכישת חברת הסטרטאפ CyberX שהצטרפה למיקרוסופט ישראל מחקר ופיתוח. במאי 2022 מונתה, בנוסף לתפקידה כמנכ"לית מיקרוסופט ישראל מחקר ופיתוח, לסמנכ"לית הטכנולוגיה של חטיבת האבטחה העולמית של מיקרוסופט. היא חברה בוועד המנהל של עמותת "קו משווה" עידוד התעסוקה של אקדמאים ערבים-ישראלים, ונמנית עם מייסדות הסניף הישראלי של "UPWARD Women" - רשת עולמית לנשים בתפקידי ניהול בכירים. בשנת 2020 נבחרה כאחת מ-50 הנשים המשפיעות על ידי מגזין פורבס ישראל וכאחת מ-100 המשפיעים של כלכליסט. בשנת 2021 נבחרה כאחת מ-50 הנשים המשפיעות על ידי גלובס. מיכל ברוורמן-בלומנשטיק נשואה לאלן בלומנשטיק, רופא שיניים לילדים ונוער, ולהם שתי בנות. הם מתגוררים בהוד השרון. מצעירותה היא עוסקת בספורט, ובכלל זה ריצה וטריאתלון. היא אחייניתה של מלכה ברוורמן וקרובת משפחה של אבישי ברוורמן. מיכל ברוורמן-בלומנשטיק, ברשת החברתית פייסבוק מיכל ברוורמן-בלומנשטיק, באתר לינקדאין (באנגלית) דיאנה בחור ניר, "תחליפי מודל עסקי, תזכרי שאת אשה, תחרגי ממה שמצפים ממך, ואל תהססי לשנות את דעתך הנחרצת", באתר כלכליסט, 7 באפריל 2020 יסמין יבלונקו, ‏"יותר מדי חברות הייטק בינלאומיות? ראייה לא נכונה ופחד מתחרות", באתר גלובס, 23 בדצמבר 2019 מאיר אורבך, "האבטחה היתה מושלמת, שכחו רק מהאקווריום החכם", באתר כלכליסט, 25 בספטמבר 2019 ליאת רון, ‏"מנכ"ל מיקרוסופט הציע לי רילוקיישן וסירבתי", באתר גלובס, 16 בינואר 2021 Posts by: Michal Braverman-Blunmenstyk, Microsoft Azure ערן גפן, ‏שחמט בגיל 3, טריאתלונים והדודה מהמוסד: שיחה עם מנכ״לית מיקרוסופט ישראל, באתר גלובס, 20 באוקטובר 2022 מאיר אורבך, מיכל ברוורמן-בלומנשטיק מונתה למנכ"לית מרכז הפיתוח של מיקרוסופט ישראל, באתר כלכליסט, 12 בפברואר 2020 מאיר אורבך, מיכל ברוורמן-בלומנשטיק מונתה לסמנכ"לית הטכנולוגיה של חטיבת האבטחה העולמית של מיקרוסופט, באתר כלכליסט, 31 במאי 2022 סתיו נמר, ‏מיכל ברוורמן-בלומנשטיק מונתה למנכ"לית מיקרוסופט ישראל מחקר ופיתוח, באתר מעריב אונליין, 12 בפברואר 2020 Upward Women Israel מספר 25# מיכל ברוורמן-בלומנשטיק, 50 הנשים המשפיעות על ידי מגזין פורבס ישראל מיכל ברוורמן-בלומנשטיק, רשימת 100 המשפיעים של כלכליסט 50 הנשים המשפיעות של ישראל 2021: מיכל ברוורמן בלומנשטיק וקרין אייבשיץ סגל, באתר גלובס, 1 במרץ 2021